en fi en fi fi fi fi fi en fi fi fi fi fi fi de fi fi fi fi fi it fi fi fi fi fi fi fi fi fi fi fi fi fi fi fi fi fi pt fi fi fi fi fi fi fi fi fi fi fi fi fi
Seija El Sayed - Uusi Suunta
Luovuttaako Keski-Suomi vai olemmeko tulevaisuuden ykkönen elinvoiman, yrittäjyyden, matkailun ja asumisen magneettina?
Keski-Suomi on yksi Suomen suurimmista maakunnista, jonka keskus ja maakunnan ”pääkaupunki” on Jyväskylä.  Jyväskylä on merkittävä kasvukeskus ja alueen ehdoton veturi, jolla on hyvä imago niin asumisen, koulutuksen kuin yrittäjyydenkin näkökulmasta. Jyväskylän asukasluku on tähän saakka ollut kasvussa, mutta samanaikaisesti kuitenkin lähes kaikki muut alueen kunnat menettävät asukkaitaan. Näin ei voi jatkua. Tämä muiden kuntien kuihtuminen pitää saada vähintäänkin pysähtymään. Asukkaiden ja yritysten vetovoiman lisäämiseksi kylien sekä kuntien tulee lisätä ja tehostaa yhteistyötä koko maakunnan alueella. Tästä pääroolin, veturin ominaisuudessa, kuuluisi Jyväskylän ottaa. Muun muassa koulutus, matkailu, hyvinvointi, liikunta, liikenneyhteydet ja yrittäjyys ovat varmasti sellaisia osa-alueita, joissa yhteistyötä olisi järkevää ja helppoakin tiivistää entistä enemmän. Seutukaupunkien ja kylien tulee osoittaa Jyväskylälle, että meitä ei saa unohtaa yhteistyön ja maakunnan jatkuvan kehittämisen kumppanina. Vahvakaan veturi ei pärjää kilpailussa, jos se kolisuttelee perässään tyhjiä ja heiveröisiä vaunuja. On syytä muistaa, että kunta on juuri niin vahva kuin on sen reunimmaiset kylät ja maakunta on juuri niin vahva kuin on sen reunimmaiset kunnat. Yhdessä olemme vahvempia ja näin vaikutusmahdollisuudet ovat varmasti paremmat moneen kehittämiskohteeseen maakunnassa, kun vaan puhallamme yhteen hiileen.  Keski-Suomi on Suomen sydän. Se pitää saada vaan sykkimään ja pumppaamaan verta joka kolkkaan maakunnan alueella.   Seija El Sayed, eduskuntavaaliehdokas Liike Nyt Keski-Suomi       Seijahttp://www.blogger.com/profile/18198450946219991283noreply@blogger.com0tag:blogger.com,1999:blog-2034089531212937397.post-83460656847887848292019-02-21T10:07:00.000+02:002019-02-21T10:07:30.170+02:00
Sanayhdistelmän olen kuullut satoja kertoja, mutta todellisia tekoja en ole nähnyt. Purkutalkoot on kun Tyyne Kettusen sotejumppa, yks eteen ja kaks taakse. Tuokin jumppavideo hetken naurattaa, mutta itkuksi muuttuu kun tarkemmin ajattelee.   Olematonta on todellinen normien ja säädösten purkaminen. Yksi normi kun puretaan, niin kaksi tulee tilalle.Tuntuu, että ei edes ymmärretä, kuinka paljon ne hankaloittavat asukkaiden elämää ja yritysten kehittymistä.   Normien ja säädösten purku olisi kunnissa ja koko maakunnassa melkoinen kilpailuvaltti ja vetovoimatekijä. Kuntien päämäärän tulee olla elinvoiman ja hyvinvoinnin lisääminen eikä päinvastoin. Jos kuntien virkamiehet lukevat säädöksiään kuin piru raamattua ja myös istuttavat ajatuksensa päättäjiin, niin kehityksellä on koko ajan käsijarru päällä. Lakia ei kuitenkaan voi rikkoa, sen me kaikki ymmärrämme. Lakia tulisikin lukea niin, että sieltä etsitään keinot millä asioita mahdollistetaan, sen sijaan, että hakemalla haetaan keinoja millä niitä torpataan.   Monet lait ja asetukset on lähtöisin EU:sta, mutta osataan niitä kutoa Suomessa myös tehokkaasti. Olen varma, että euroopassa nauretaan meille. En usko, että monessakaan maassa on näin tiukat säädökset tai että niitä näin kirjaimellisesti noudatetaan.   Toivon, että jatkossa kuntiin palkataan virkamiehiä meitä asukkaita ja yrityksiä palvelemaan eikä byrokratian pyörittämistä varten.   Seija El Sayed  Liike Nyt Keski-Suomi Seijahttp://www.blogger.com/profile/18198450946219991283noreply@blogger.com0tag:blogger.com,1999:blog-2034089531212937397.post-91477739422787590182018-12-12T11:11:00.001+02:002019-02-01T18:08:00.165+02:00
Jo vuosia Jämsää vaivannut yritysten ja palvelujen puute puhuttaa niin asukkaita kuin yrittäjiäkin. Jämsän yrityspalvelut on ammuttu kuin haulikolla ympäri kylää. Tietysti on selvää, että kaikkia yrityksiä ei voi yhteen läjään laittaa, mutta pienemmät ”puotimaiset”, sopisi mielestäni hyvin tällaiseen yrityskylään. Yhteisöllinen kombo olisi taatusti myös vetovoimatekijä uusille yrityksille.   Jämsän Forumissa olisi loistava tila tällaiselle yrityskylälle. Isoon tyhjänä olevaan entiseen Jyskin tilaan mahtuisi n.20 minun nykyisen liiketilani kokoista yritystä, sekä iso keskiaula, jossa voisi olla oleskelutiloja ja viherkasvillisuutta. Tuollaisessa kylässä voisi toimia useita toisiaan tukevia yrityksiä, myös turvallisuus lisääntyisi yksinyrittäjillä. Tällainen yrityskeskittymä toisi valtavan synergiaedun yrittäjille ja mikäs sen mukavampaa asiakkaillekaan olisi, kun auton saa helposti lähelle parkkiin, sisäänkulku on kaikille esteetöntä ja ostoksetkin saa hoidettua periaatteella, kaksi tai kolme kärpästä samalla iskulla. Myös vuokran hintataso on mielenkiintoinen. Nykyisillä Forumin neliöhinnoilla, oma vuokrani esimerkiksi vähenisi yli puoleen.  Mielestäni tämä idea olisi tutkimisen arvoinen ja toivoisinkin, että siihen voisi Jämsek yhdessä yrittäjien kanssa ryhtyä.  Seija El Sayed Liike Nyt Jämsä  Seijahttp://www.blogger.com/profile/18198450946219991283noreply@blogger.com0tag:blogger.com,1999:blog-2034089531212937397.post-11008772504009628822018-11-28T19:40:00.003+02:002019-02-01T18:09:22.287+02:00
Huhuu, onko siellä ketään?
Haluan nostaa pöydälle asian, joka toivottavasti on vain yksittäistapaus eikä yleinen käytäntö kaupungissamme.  Laitoin 2.lokakuuta sähköpostia kaupungin korkeimmalle taholle sekä Jämsek kehittämisyhtiöön, yhteensä 14 ihmiselle. Postin aiheena oli positiivinen idea, jonka jatkotyöstämisellä ja kehittämisellä voisi olla merkitystä nuorten hyvinvointiin ja osallistamiseen. Ja oikein hyvin onnistuessaan saataisiin vielä rahallinen tuki sen toteuttamiseen.   Yhtään vastausta en ole saanut tuohon kyseiseen postiin. Yhden henkilön kanssa asiasta keskustelin ruokakaupassa ja yhdeltä sain suullisen palautteen, että idea on tosi hyvä. Hämmentävän asiasta tekee se, että tämän kyseisen idean toteuttamisen aikataulu on kireä, koska kyseessä on myös kilpailu, jonka osallistumisaika päättyy tämän kuun lopussa. Ymmärrän, että joskus joku posti voi tulvassa hukkua, mutta ei kai kaikilta neljältätoista. Olisi ollut kiva saada edes kuittaus, että on postin saanut.   Suurin kysymys ei ole se, onko minun sähköpostiini vastattu, vaan eniten hämmästyttää se, että kun annetaan ideoita tai kehittämisaloitteita, eikö niihin kukaan tartu, eikö ketään kiinnosta? Ja tietysti mietityttää se, miten kunnassa reagoidaan, kun asukkaat ja yrittäjät ottavat yhteyttä.  Seija El Sayed           Edit, 28.11.2018      Tämä kirjoitus oli paikallislehdessä 17.10.2018, minkä jälkeen alkoi tapahtua. Saimme lähetettyä osallistumisemme/hakemuksemme Klash-kilpailuun. Jes! Nyt jännityksellä odotetaan miten meidän kilpailussa käy.        Edit, 11.12.2018  No eipä meillä onnea ollut tuossa kilpailussa, mutta toisaalta mitään ei saa jos ei yritä. J Hukkaan ei meidän työ missään nimessä mennyt, vaan voimme hyödyntää valmistelua omassa työssämme Jämsäläisten lasten ja nuorten hyväksi.   Seijahttp://www.blogger.com/profile/18198450946219991283noreply@blogger.com0tag:blogger.com,1999:blog-2034089531212937397.post-4092185769000809332018-11-18T22:17:00.004+02:002019-02-01T18:10:45.479+02:00
Jos antaisin mennä vaan enkä välittäisi, niin äkkiseltään voisin jopa tuntea, että hyvinhän ”meillä” menee. Mutta elämää nähneenä ja kokeneena, hämmästys sekä huoli on vallannut ajatukseni.   Kehitys on kiehtovaa ja mielenkiintoista niin kauan, kunnes se vie mennessään kaiken tutun ja turvallisen. Eniten mietityttää millaisessa maailmassa lapset ja nuoret varttuvat ja minkälainen on maailma, kun heidän on aika lähteä omillensa.  Tänään maailmassa on liikaa epävarmuutta, pelkoa, ahdistusta ja riittämättömyyttä. Mietin, miltä maailma mahtaakaan näyttää ensi vuonna tähän aikaan? Vuosi on lyhyt aika, mutta riittävän pitkä siihen, että taas monet asiat ovat toisin kuin tänään.  Näen silmissäni julisteen, ”Oletko valmis, tekoäly tulee”. Ei, en ole.  Haluan, että me kaikki voimme tuntea aitoja tunteita pienistä arjen asioista. Tuntea iloa, surua, läheisyyttä, turvallisuutta, luottamusta, pettymystäkin sekä monia muita elämään kuuluvia tunteita. Haluan, että saamme tulevaisuudessakin ajatella itse.  Mielestäni lapsilta ja nuorilta ollaan viemässä nämä elämää rikastuttavat tunteet ja taidot. Normaali arki ei enää tuo näitä tunteita, normaali arki ei enää riitä. Haetaan ja tehdään äärimmäisiä tekoja, että tuntuisi edes joltakin. Näitä ovat esimerkiksi erilaiset päihteet, ehkä itsensä tai toisten satuttaminen. Näistä teoista saadut tunteet eivät ole miellyttäviä, mutta riittää, että tuntuu edes joltain. Surullista, mutta totta.  Toivon, että kaikki lasten ja nuorten kanssa tekemisissä olevat tahot pitävät kynsin hampain kiinni vanhoista hyvistä tavoista kasvattaa ja olla läsnä. Ei tavoitella uusinta teknologiaa lastemme ystäväksi, kasvattajaksi, opettajaksi ja tunteiden tulkiksi  Seijahttp://www.blogger.com/profile/18198450946219991283noreply@blogger.com0tag:blogger.com,1999:blog-2034089531212937397.post-46131078584678932702018-06-04T07:56:00.002+03:002019-02-01T18:11:44.298+02:00
Siksi en hyväksy sitä, mihin suuntaan Jämsää ollaan viemässä, ja toivottavasti kukaan muukaan ei sitä hyväksy. Nyt on menossa SSS-meininki, säästämme, sopeutamme ja suljemme. Olemme ”sopeuttamassa” kouluja, kirjastoja, harrastetiloja/-tukia, uimarantoja ja mitä lie muuta. Jos jatkamme tällä linjalla, takaisin ei ole paluuta. Oma mielipiteeni on se, että näihin edellä mainittuihin ei kosketa ennen kuin olemme putsanneet ”oman pesämme”.   Meidän päättäjien on uskallettava sanoa ääneen, että meillä on väkilukuun nähden reilusti ylimitoitettu organisaatio. Myös esimiestasolla. Eikä sen sanominen mitään auta, vaan toimenpiteitä on tehtävä nyt eikä viidestoistapäivä. Toivottavasti kukaan ei kuvittele, että Jämsän talous korjaantuu riittävän nopeasti luonnollisen henkilöstöpoistuman kautta. Mitäs jos leikitään ajatuksella, että meillä on tarkka selvitys siitä, mikä meidän kunnassa olisi toimiva/riittävä henkilöstömäärä. Uskon, että se olisi reilusti yli 100 henkilöä vähemmän kuin tällä hetkellä.   Rohkeilla organisaatiomuutoksilla saisimme vapautettua euroja kunnan kehittämiseen ja voisimme oikeasti päästä tavoitteisiin, mitä olemme strategiaan kirjanneet ja kuntalaisille luvanneet.  Kunnan väkiluku myös vähenee rajusti kaiken aikaa. Kaukana ei olla siitä rajasta, että valtuuston koon voisi pudottaa 43:sta 27:ään. Asukasluvun laskua en tietysti toivo, mutta tämäkin pitää ottaa hyvissä ajoin huomioon, koska tällä asukasluvun vähenemistahdilla tuo kenties on mahdollista jo seuraavissa kunnallisvaaleissa.  Yksi merkittävä osa kaupungin toimintaa kuuluisi olla tulonmuodostus, joka mielestäni on hyvin pienen lapsen kengissä, jos sitäkään.  Olin paikalla kunnallisjohdon seminaarissa, jossa menestyneitä kuntia palkittiin. Huipulle pääsi ne kunnat, jotka tekivät taitavaa sekä yhteistyökykyistä elinkeinopolitiikkaa. Tällaisesta politiikasta hyötyy taloudellisesti kaikki, kunta, yrittäjät ja asukkaat. Seuraavan kerran kuntia arvioidaan kahden vuoden päästä. Jämsällä on täysi mahdollisuus päästä kärkikahinoihin, se vaatii vain molemminpuolista aktivoitumista ja aitoa yhteistyöasennetta.                               Seija El Sayed  Seijahttp://www.blogger.com/profile/18198450946219991283noreply@blogger.com0tag:blogger.com,1999:blog-2034089531212937397.post-64708389232171977432018-05-14T21:05:00.004+03:002019-02-01T18:12:27.225+02:00
Jämsässä pidettiin 24.1.2018 neuvottelu, joka kulki nimellä ”Kolmikantapalaveri”. Kokoontumisen syynä oli Himoksen ja kaupungin välinen pattitilanne, jota nyt myös valtuustoaloitteen vuoksi lähdettiin purkamaan. Odotukset olivat jo etukäteen korkealla ja neuvottelun jälkeenkin meillä oli todella positiivinen fiilis. Paikalla kun oli kuitenkin iso joukko ihmisiä, kaupungin korkeinta johtoa myöten. Palaveri sujui hyvin sopuisasti, reilun pelin ja keskustelun hengessä.   Työnjako tehtiin selväksi ja selkeät aikataululliset stepit lyötiin lukkoon. Omalta osaltamme teimme juuri ne tehtävät mitä meille annettiin, sovittuun päivämäärään mennessä. Sen jälkeen mikään muu ei enää mennytkään sovitusti. Palaverista tehty muistio myös leimattiin ”salaiseksi”. Niin salaiseksi, ettei sitä edes kaupunginhallituksen jäsenet saaneet lukea. Nyt tätä Jämsän kannalta elintärkeää asiaa on kaupunginhallitus sekä tekninen lautakunta käsitellyt vain muutaman ”yli-innokkaan valtuutetun” keksintönä, eivätkä oikeasti todellisen kolmikantaryhmän esityksenä. Paikalla tosiaan oli teknisen puolen korkein johto ja päättäjät, kaupunginjohtaja, aloitteen tekijät sekä Himoksen edustus.  Ei ole mikään ihme, jos kehityskelpoiset ideat ja Jämsää eteenpäin vievät asiat eivät etene, kun asioiden käsittely on tätä luokkaa.   Mielestämme asia on otettava pikaisesti esille uudestaan. Tällaisen neuvottelun salaiseksi julkistaminen on pöyristyttävää, eikä ainakaan edusta sitä avoimuutta ja läpinäkyvyyttä, mitä kaupunkimme julistaa. Muistio olisi pitänyt olla ehdottomasti kaupunginhallituksen ja teknisen lautakunnan luettavissa, ennen kuin päätöstä asian eteenpäin viemiseksi tehdään.  Kun tämä kyseinen asia saadaan yhteistyössä maaliin, edistää se myös varmasti koko Himoksen alueen kehittymistä. Tätä pattitilannetta seuraa koko Suomi ja sen avaimet ovat nyt meillä.  Seija El Sayed Eero Hakonen  Seijahttp://www.blogger.com/profile/18198450946219991283noreply@blogger.com0tag:blogger.com,1999:blog-2034089531212937397.post-29127825672837101152018-05-10T11:57:00.001+03:002019-02-01T18:13:46.518+02:00
Miettisimme säästöjen tilalle muuta. Kehittäisimme toimintaamme enemmän ulospäin suuntautuvaksi? Myyntiin, markkinointiin ja näkyvyyteen.Muutaman esimerkin voisin tähän heittää.  Mitä jos, kartoitetaan loma-asuntojen omistajat, joilla olisi kiinnostusta muuttaa loma-asumisen ”status” vakituisen asumisen muotoon ja sen jälkeen ryhdyttäisiin selvittämään, miten se kunkin kohdalla lain puitteissa voitaisiin mahdollistaa.  Mitä jos, myydään lisämaata halukkaille, joilla oman tonttinsa rajanaapurina on joutilasta kaupungin maa-aluetta. Nämä maa-alueet ovat usein kaupungille merkityksettömiä, mutta asukkaalle tai yrittäjälle suuressa merkityksessä ja näin saataisiin nämäkin alueet muutettua rahaksi.  Mitä jos, tehdään Myllymäen teollisuusalueiden tonttimyynnistä sellainen kampanja, ettei moista ole suomessa nähty.  Mitä jos, rakennetaan tai etsitään grynderi, joka rakentaisi Myllymäkeen pk-yritysten vastaanottohallin. Tällä hetkellä yritykset painaa kaasua Jämsän kohdalla, koska minkäänlaisia yritystiloja meiltä ei löydy.  Mitä jos, kaavoitetaan Himoksen alue niin ja tehdään sellaiset sopimukset, että kaikilla alueen toimijoilla on mahdollisuus kasvaa ja kehittyä. Olkoon sukunimi sitten Järvinen, Virtanen, Ojala, Stenlund tai Salminen.  Sitten vielä muutama kysymys:   - Näkyykö meidän päätöksenteossa YRVA? Eli yritysvaikutusten arviointi, jonka tulisi ohjata kaikkea tekemistämme. Voin vastata, EI NÄY!!!  - Nyt kun Jämsekin toiminta on puristettu hyvin ahtaalle, niin kysyn, saako Jämsek keskittyä ja panostaa toimintaansa heidän ydinosaamiseensa vai heitetäänkö sinne tehtäviä, jotka sinne ei kuulu tai joita voisi joku muu tehdä.   Lopuksi. Jos emme edes itse usko tekemiseemme ja mahdollisuuksiimme, on peli kyllä hyvin pitkälti pelattu. Minä uskon.  Seija El Sayed   Seijahttp://www.blogger.com/profile/18198450946219991283noreply@blogger.com0tag:blogger.com,1999:blog-2034089531212937397.post-88681453742843413892018-04-11T09:34:00.001+03:002019-02-01T18:14:30.114+02:00
Niin kauan kun minä muistan, on Jämsän taloutta yritetty pelastaa säästämällä. On höylätty, viilattu, supistettu, karsittu, vähennetty ja lopetettu. Huonolla menestyksellä näköjään. Nämä keinot ovat juuri niitä, millä eniten satutetaan kuntalaisia ja yrittäjiä. Eikä siinä mitään, kyllä näitäkin keinoja käyttää pitää, mutta vasta sitten kun kaikki muut keinot on käytetty.   Aina on sanottu, että kaupunkia ei voi verrata yritykseen. Itse olen siitä kyllä eri mieltä. Kaupungin toiminnasta kuuluisi voimakkaasti löytyä myös alueet: kehittäminen, panostus ja markkinointi. Teimmepä myös vuosia sitten jopa valtuustopäätöksen, että näihin emme paukkuja laita. Tätä päätöstä ainakin minä omalla kohdallani kadun ja myönnän tehneeni virheen. Myös vastuu tulisi näkyä paljon selkeämmin kaupungin toiminnassa. Se voisi kummasti tuoda ryhtiä tekemiseen.   Yritysmyönteisyys, hyvä palvelu, turhien säädösten ja normien purku veisi toimintaa jo ihan uudelle tasolle. Mikään ei nosta kaupunkia sen enempää kuin tyytyväiset asukkaat ja innostuneet yrittäjät.   Meidän pitää uskaltaa investoida kohteisiin, jotka palvelevat suurinta osaa kuntalaisia ja mahdollistaa yrittäjien kasvun ja kehityksen, nämä puolestaan tuo rahaa ja antaa osaltaan mahdollisuuden Jämsälle kasvaa ja kehittyä. Kilpailu asukkaista, yrittäjistä ja matkailijoista kasvaa tulevina vuosina rajusti. Haluan nähdä Jämsän siinä voittajien joukossa.   Jämsä tarvitsee motivoivaa ja vahvaa johtamista. Asenne, into ja tarmokkuus on tarttuvaa. Sitä ”tautia” kannattaa levittää.   Meidän täytyy myös uskaltaa kriittisesti arvoida omaa toimintaamme, kuinka päättäjät, virkamiehet ja koko organisaatio selviytyy tehtävistään.   Loppuun esitän toivomuksen valtuustoseminaarista, joka olisi avoin myös yrittäjille ja kuntalaisille. Aiheena olisi uudet rohkeat avaukset ja ideat sekä koko Jämsän kehittäminen maakunnan sykkiväksi sydämeksi.    Seija El Sayed  Seijahttp://www.blogger.com/profile/18198450946219991283noreply@blogger.com0tag:blogger.com,1999:blog-2034089531212937397.post-90477144277140215232018-04-11T09:30:00.000+03:002019-02-01T18:15:01.295+02:00
Viimeaikainen temmellys politiikan kentällä on vahvistanut ymmärrystäni siitä, että valitettavasti ollaan palattu ajassa taaksepäin. Eikä se tällä kertaa ole positiivista. Tässä tapauksessa ei voi sanoa, että ennen vanhaan oli kaikki paremmin.   Palaan pieneksi hetkeksi menneisyyteen.   Muistan kun yli kaksikymmentä vuotta sitten perustimme sitoutumattomien ryhmän Jämsänkoskella. Muiden ryhmien suhtautuminen meihin oli monella tapaa mielenkiintoista. Vaikka kuinka puolueet olivat keskenään eripuraisia monessakin asiassa, niin meidän vastustamisessa oltiin jopa liikuttavan yksimielisiä.   Jos itse saisin päättää, ei kuntatasolla valtuustossa olisi eri ryhmiä/puolueita ollenkaan, vaan yksi yhtenäinen ryhmä ihmisiä, joka aidosti ajaisi kuntalaisten asioita ja etua sekä pohjustaisi kaikki resurssit käyttöön kaupungin parhaaksi. Nykymenossa energia ja motivaatio hukkuvat valtataisteluun ja poliittiseen eripuraan. Kuinka paljon tähän tuhraantuukaan päättäjien ja virkamiesten aikaa. Ja arvatkaapas ketkä ovat maksumiehinä? Oikein! Kuntalaiset ja yrittäjät, jotka valitettavasti ovat myös tämän valtapelin pelinappuloina. Tämä peli halvaannuttaa päätöksenteon ja estää Jämsän kehityksen.   Tärkeitä päätöksiä tehtäessä kaiken edelle menee usein valitettavasti se, kun pohditaan, mikä ryhmä eniten hyötyy ja ketkä voittaa. ”Vihollisleiriä” ei kannateta, ei ainakaan julkisesti, koska silmissä siintää jo seuraavat vaalit. Kuulin juuri asiantuntijan kommentin, joka pisti miettimään. Hän sanoi, että sitten, kun ollaan tarpeeksi pahassa kriisissä, silloin alkaa vasta yhteistyö maittaa ja valtapeli unohtuu. Mielestäni aika alkaisi olla jo kypsä.   Jämsä ja jämsäläiset ansaitsevat parempaa, varsinkin kun tiedän, että meillä oikeasti on siihen mahdollisuus ja kaikki edellytykset. Olen usein kuullut muualta päin olevien ihmisten ihmettelevän meidän heikkoa nykytilaa, kun otetaan huomioon kaikki mahdollisuudet joita meillä olisi.   Matkailu (Himos), luonto, vesistö (Päijänne, joenrannat), keskeinen sijainti, kulkuyhteydet, ym. ovat tekijöitä, mistä muut voivat vain haaveilla.   Muutos tapahtuu vain yhteistyöllä, yksin ja pienissä ryhmissä olemme vain todellakin niitä pelinappuloita, joilla ei oikeasti ole mitään merkitystä Jämsän tulevaisuuden kannalta.   Seija El Sayed  Seijahttp://www.blogger.com/profile/18198450946219991283noreply@blogger.com1tag:blogger.com,1999:blog-2034089531212937397.post-91169134805578433352017-10-27T11:22:00.004+03:002019-02-01T18:15:33.577+02:00
Jämsän talous on ollut viime aikoina massiivisesti esillä lehtien palstoilla, somessa ja tietysti kaupungin päätäntäelimissä. Todellakin aiheesta!   Itseäni vaan häiritsee se, että lähes kaikki taloutta ”korjaavat” toimenpiteet on esitetty tehtäväksi elämää kurjistavilla elementeillä. Näinhän se ei saa missään nimessä olla. Meillä on eväät ja työkalut vaikka mihin, kunhan niitä opetellaan käyttämään.  Olen ollut nyt yli 20 vuotta kaupunginvaltuutettuna ja ensimmäistä kertaa vahvasti koen, että kasassa on sellainen porukka yli puoluerajojen, jotka ovat valmiita ja ennenkaikkea rohkeita muuttamaan muumioituneita käytänteitä. Keskusteluyhteys virkamiesten, päättäjien, yrittäjien ja kuntalaisten kesken on ottanut aimo harppauksen ja edelleen parantaa vauhtia kuin sika juoksuaan.  Nyt vaan tiedossa olevien Jämsää aidosti eteenpäin vievien toimenpiteiden pitää edetä rivakasti. Meillä tulee olla rohkeutta, muuntautumiskykyä, strategiataitoja sekä erityisesti bisnesälyä vaikkei yritys ollakkaan.  Jos ja kun sote-ja maakuntakuvio valmiiksi tulee, nousee kunnan keskeisiksi tekijöiksi elinvoima ja hyvinvointi. Matkailu on meidän ehdoton valttikortti, mutta tarviiko jonkun ulkopuolisen se tulla meille kertomaan, ennenkun me se ymmärretään. Matkailuun, elinvoimaan ja hyvinvointiin panostamisen tulee olla jo hyvässä vauhdissa ja mielestäni näin ollaankin jo tekemässä.   Melko heikoilla oltaisiin, jos emme edes itse omiin mahdollisuuksiimme uskoisi.  Seija El Sayed  Seijahttp://www.blogger.com/profile/18198450946219991283noreply@blogger.com0tag:blogger.com,1999:blog-2034089531212937397.post-87271639180865237382017-04-28T14:31:00.001+03:002019-02-01T18:16:18.719+02:00
Olen miettinyt pääni puhki, kuinka saataisiin tuo välimatka Jämsän kaupungin, Jämsekin, yrittäjien, kuntapäättäjien ja kuntalaisten kesken lyhenemään.  Mielestäni netti-/mediatreffailusta voitaisiin ottaa jo askel eteenpäin ja rohkaistua tapaamisiin kasvokkain.   Vahva viesti on tullut kuntalaisilta, että ovat aivan liian kaukana päätöksenteosta ja välillä tuntuu että pihalla ollaan me päättäjätkin.  Muutama vuosikymmen taaksepäin, kun istuin yrittäjien hallituksessa Jämsänkoskella kävi kaupunginjohtaja säännöllisesti meidän kokouksissa vierailulla ja se koettiin kyllä hyvänä yhteistyön osoituksena yrittäjiä kohtaan.   Näiden treffien pitää olla hyvin vapaamuotoiset ja matalankynnyksen omaavat eikä mitkään viralliset pönötyskekkerit. Paikkana voisi olla keskeinen kahvila tai ravintola Jämsän keskustassa, unohtamatta sivukyliä (Koskenpää, Kuorevesi ja Länkipohja), joissa tapaaminen voisi olla muutaman kerran vuodessa.   Myös keskustelun tulisi olla vapaamuotoista, kuultaisiin kuntalaisten toiveita/huolia, tiedettäisiin kaupungin kuvioista ja suunnitelmista sekä saataisiin tietoa esim. yrittäjien tulevista tapahtumista jne.....  Kolmannen sektorin osallistuminen olisi myös erittäin tärkeää.   Itse olen valmis sitoutumaan näihin tapaamisiin, heitänkin haasteen nyt muille osallisille. Kaupungilta ja Jämsekilta voisi tulla vuoroin tai yhdessä osallistujia.   Myös kuntalaiset ja päättäjät, ottakaa haaste tosissaan vastaan jos tällainen saadaan vihdoin järjestettyä.  Tosi tarkoituksella!  Seija   Seijahttp://www.blogger.com/profile/18198450946219991283noreply@blogger.com0tag:blogger.com,1999:blog-2034089531212937397.post-65648132352754768852017-03-24T10:36:00.004+02:002019-02-01T18:27:22.188+02:00
Tuhat ja yksi määräystä
”Myllymäki II – Laadukas yrityspuisto teollisuuden tarpeisiin  Uudella Myllymäki II -alueella on noin 16 hehtaaria rakennusvalmiita tontteja teollisuuden ja teknisten palveluiden tarpeeseen. Tontteja on kaavoitettu 31 kappaletta. Niiden pinta-alat vaihtelevat 2 000 – 18 000 neliömetriin. Tonttien koko on räätälöitävissä tarpeen mukaan”.  Näin esitellään Myllymäki kakkosta Jämsekin sivuilla, vaan eipä kauppa käy.  Hulppeat ”puisto”tontit ja puitteet ammottavat tyhjyyttään ja odottavat rakentajia, miksi? Olen useaan otteeseen kirjoittanut kaupungin normeista ja määräyksistä. Kuinka paljon joukkoon mahtuu kotikutoisia sääntöjä, millä ei ole mitään tekemistä lainmääräyksien kanssa?  Otetaanko huomioon kuinka paljon nämä määräykset lisäävät rakentajien kustannuksia?  Voisiko olla, että rakennusmäärykset ovat liian vaativat ja jopa karkoittavat yrityksiä? Entä yksityiset kuntalaiset, tonttien sekä loma-asuntojen omistajat? Silläkin rintamalla on varmasti löysäämisen varaa. Sitten voitaisiin esimerkiksi järjestää kampanja ”kesäasukkaista kuntalaisiksi”.  Mielestäni Jämsässä tulee ottaa tiukkaan tarkasteluun kaavoitusta ja rakentamista koskevat määräykset. Ja pitää muistaa, että nämä turhat normit vaikeuttavat meidän kaikkien elämää ei pelkästään yrittäjien ja yritysten.  Meidän taajamaosayleiskaava luonnoksesta esimerkiksi luin tällaisen asiantuntija kommentin:  ”Tuollaiseen ylisääntelyyn ja lakiakin tiukempiin linjauksiin törmää yleensä vain suurissa kaupungeissa. Nekin ovat tulleet ongelmiksi vasta suurten kuntaliitosten myötä, kun keskuskaupungin käytännöt on viety kymmenien kilometrien päähän keskustasta. Maalaiskaupungeissa en ole noin tiukkoja linjanvetoja nähnyt”   Kaupungin tehtävä on edistää kaikin tavoin kuntalaisten hyvinvointia sekä houkutella yrityksiä valitsemaan ”kodikseen” Jämsän. Palvelun ja yhteistyön tulee olla sujuvaa ja tieltä on raivattava kaikki ylimääräiset töyssyt. Palvelujen saatavuus, helppous ja nopeus on meidän ainoa kilpailuvaltti, siinä ei kannata muille kunnille antaa etumatkaa.   Seija El Sayed  Seijahttp://www.blogger.com/profile/18198450946219991283noreply@blogger.com0tag:blogger.com,1999:blog-2034089531212937397.post-26319616101067036492017-02-09T11:16:00.003+02:002019-02-01T18:27:53.380+02:00
Sulle, mulle eikun meille
Kateus ja vallankäyttö on saatava pois kaupungin päätöksenteosta ja neuvotteluista yrittäjien sekä kuntalaisten kanssa. Kaikki mahdollinen ja mahdotonkin on tehtävä sen eteen, että asukkaat viihtyvät ja yritykset voivat olla ja kehittyä Jämsässä. Ei ole olemassa yrittäjää, yritystä eikä työntekijää ilman asiakkaita eli kuntalaisia. Kun yrittäjä kehittää toimintaansa ja investoi, ei se sitä työtä itseänsä varten tee, vaan asiakkaita/kuntalaisia varten. Ja jos siinä sivussa yrittäjälle itselleen kertyy vähän ”massia” niin eihän se herrantähden meiltä muilta pois ole vaan päinvastoin. Kuvitelkaapa esimerkiksi Jämsän keskustaa, jos sieltä raapaistaan pois kaikki yhden ja kahden hengen yritykset niin sinnehän ei jää mitään, puhumattakaan isommista yrityksistä keskustassa ja teollisuusalueilla.  Turhien normien ja säännösten purkamisesta on ollut puhetta jo pitkään, koska niiden vaikutus yrittäjiin ja kuntalaisiin on merkittävä, varsinkin kun puhutaan kaavoitusasioista. ELY kyllä pitää huolen joustamattomuudesta ja määräyksistä, pidetään me täällä joustavat ja sujuvat palvelut ilman turhia säännöksiä.  Nyt kun tätä kirjoittelen, olen juuri lukenut kuinka kaupungin virkamiehet ovat ilmeisesti saaneet neuvoteltua Himoksen kaavaa koskevan valituksen parhain päin, toivottavasti maaliin saakka. Hienoa ja onnittelut hyvin tehdystä työstä. Ja eihän se niin vaikeaa ollutkaan, eihän? Kunhan vaan tahtoa ja motivaatiota riittää niin tulosta syntyy. Näitä uutisia lisää!  Seija El Sayed    Seijahttp://www.blogger.com/profile/18198450946219991283noreply@blogger.com0tag:blogger.com,1999:blog-2034089531212937397.post-76621607644558115332016-11-11T13:31:00.001+02:002019-02-01T18:28:24.819+02:00
Oliko kissa liian lihava nostettavaksi pöydälle Jämsän päätöksentekoelimissä?  Kyllä kaupungilla täytyy olla pöydässä niin tukevat jalat, että ne kestää ikävimpienkin asioiden pöydälle noston. Asiathan ei mihinkään katoa puhaltamalla. Nyt ne on sitten pilkottava pienemmiksi palasiksi selvittelyyn.  Koska ”puhallus” ei voi tarkoittaa sitä, että selvittämättömät asiat olisi tällä taputeltu.  Aina oppii jotain uutta. Itse ainakin opin sen, että se katti nostetaan pöydälle heti kun ensimmäisen kerran naukaisee. Tästä lähtien aion olla entistä avoimempi kuntalaisia ja itseäni kohtaan.  Seija El Sayed  Seijahttp://www.blogger.com/profile/18198450946219991283noreply@blogger.com0tag:blogger.com,1999:blog-2034089531212937397.post-74343190606263396202016-11-03T09:20:00.001+02:002019-02-01T18:29:00.870+02:00
Jämsän kaupunginvaltuusto oli 31.10 suljettujen ovien takana käsittelemässä 14 valtuutetun jättämää aloitetta kaupunginjohtajan irtisanomiseksi. Tilaisuudessa käytiin läpi pitkä lista perusteita miksi aloite on jätetty. Tätä listaa ei ole julkisuuteen annettu. Valtuuston puheenjohtaja kävi perusteet läpi kohta kohdalta ja kaupunginjohtajan lakimies taas vastaavasti luki sujuvasti Salmisen antaman vastineen. Kummankaan puolen kertomaa ei ole tutkittu ja selvitetty, siksi se on tehtävä viipymättä.   Mielestäni kaikkien osapuolten ja kuntalaisten on oikeus tämä selvitys saada.   Kuntalaiset eivät saa jäädä uskoon, että 14 valtuutettua jättää tällaisen vaatimuksen löyhin perustein.   Tämän asian voi selvittää vain tilapäinen valiokunta. Kysynkin voiko valtuusto ensi maanantaina olla perustamatta tätä valiokuntaa?  Seija El Sayed  Seijahttp://www.blogger.com/profile/18198450946219991283noreply@blogger.com0tag:blogger.com,1999:blog-2034089531212937397.post-75476391445003318212016-10-17T10:49:00.001+03:002019-02-01T18:29:37.303+02:00
Henkilökohtainen viesti sinulle kaupunginvaltuutettu!
Olemme todella merkittävän päätöksen edessä. Päätöksen jolla on merkitystä tällä hetkellä, mutta myös päätöksen, jolla on varmasti todella suuri vaikutus meidän tulevaisuuteen.  Minua henkilökohtaisesti kiinnostaa yksi tärkeä asia.   Oletko SINÄ kuunnellut viestiä mikä tulee kuntalaisilta?  Oletko SINÄ kuunnellut viestiä mikä tulee kaupungin työntekijöiltä?   Oletko SINÄ kuunnellut viestiä mikä tulee kaupungin yhteistyökumppaneilta?   MINÄ olen!  Minua kiinnostaa myös se, saatko SINÄ päättää asiasta itse, vai päättääkö joku muu mitä mieltä SINÄ olet?  Eli viestini on se, että näin tärkeää päätöstä ei juntata poliittisen ”ryhmäruoskan” avulla, vaan nyt kysytään SINUN mielipidettäsi.  Toivon, että SINÄ olet itsellesi ja muille rehellinen.  Uskon että kaikki tahot kunnioittaa päätöstäsi, jos se oikeasti on SINUN eikä jonkun muun.  Seija El Sayed  Seijahttp://www.blogger.com/profile/18198450946219991283noreply@blogger.com0tag:blogger.com,1999:blog-2034089531212937397.post-53537105518248647462016-09-19T09:45:00.000+03:002018-06-16T10:34:16.915+03:00
A ja B luokan kansalaiset
Olen vieraillut viime aikoina useean otteeseen Jämsän sairaalassa. Suurta hämmästystä on aiheuttanut tilojen erilainen ”varustus”. Vertailussani on osasto 4, kirurgian osasto ja kanttiini sekä yleiset aulatilat.    Olen aikoinaan mennyt osasto 4:lle, silloiselle vuodeosasto 12:sta töihin vuonna 2006. Osasto oli jo silloin todella remontin tarpeessa. Siksi järkytys oli suuri siellä vieraillessani, mitään ei edelleenkään ole tapahtunut. Tämä tietysti koskee ulkonäöllistä asiaa, mutta on myös mielestäni mitä suuremmassa määrin sekä käytännön että hygienian asia. Käytännön seikoista muutama esimerkki. Käytävällä on vain pari wc:tä koko osaston potilaiden käytössä, käytävän toisen puoliskon wc:n ovi oli niin turvonnut että sitä ei saanut kunnolla kiinni ja jos joku sen kiinni junttaa, ei sieltä kyllä heikkovoimainen potilas ulos itse pääse. No..... onpahan ainakin turvassa eikä karkaa. Toisella puolella osastoa yhdessä oven kahvassa roikkui lappu ”avaa varovasti, kahva voi irrota”.         Pyysin hoitajilta omaistani koskevia papereita itselleni, mutta kertoivat ettei osastolla ole kopiokonetta ja faxi millä olisi voinut kopioita ottaa oli rikki. Voi jumalanpyssyt, savumerkkejäkö sieltä kohta lähetellään omaisille. Potilashuoneissa ei ollut televisioita, mutta ei se mitään, ei ollut päivähuoneessakaan!    Vein tyttäreni huoneesta sinne television, siellä se nökötti keittiöjakkaran nenässä. Ei sitä oikeen sängystä nähnyt, mutta saihan sitä kuunnella.         Tätä kaikkea ei uskoisi, kun sairaalan pääovista sisään astelee. Aula- ja kanttiinitilat ovat upeat, on sohvia, pöytäryhmiä, useat televisiot ja kaikki on laitettu viimeisen päälle.          Sitten kirurgian osasto.... upea, valoisa, kauniit siistit pinnat ja voisin sanoa jopa kotoisa osasto.    Olen todella aidosti tyytyväinen näistä satsauksista, mutta ihmeissäni tästä talon sisällä olevasta tasoerosta. Väkisin tulee mieleen ajatus, että jaetaanko potilaat sekä hoitajat ”A” ja ”B” luokan ryhmiin. Lääkärit, hoitajat ja koko henkilökunta kuitenkin tekevät varmasti yhtä arvokasta ja hyvää työtä jokaisella osastolla.         Tiedän ja ymmärrän että kyse on rahasta, kun tehdään suuria remontteja. Uskon kuitenkin, että rahaa löytyy noihin pieniin käytännön työtä helpottaviin ja potilaiden viihtyvyyttä parantaviin kohteisiin, jos vaan halutaan.                     Seija El Sayed   Seijahttp://www.blogger.com/profile/18198450946219991283noreply@blogger.com0tag:blogger.com,1999:blog-2034089531212937397.post-2463711662339376652016-08-19T12:29:00.002+03:002018-06-16T10:33:56.267+03:00
Sain ripitystä oikein ”isän kädestä” kirjoituksistani. Asioita ei kuulemma saa selvitellä lehtien palstoilla ja blogeissa, vaan ne pitää hoitaa virkamiesten kanssa talon sisällä. Minun annettiin ymmärtää, että arvosteluni on aiheetonta. Viimeisessä kirjoituksessani kerroin mielipiteeni siitä, kuinka kaupungin tulisi parantaa palveluaan ja suhtautumistaan yrittäjiä ja kuntalaisia kohtaan. Siinä esimerkiksi nostin Pispalan kioskitontin väliaikaisen pienimuotoisen yritystoiminnan ”estämisen” ja Jämsänkosken mehuaseman toiminnan päättämisen vuokratiloissa, missä asema oli saanut toimia vuosikausia marjastajia ja puutarhaihmisiä palvelemassa.          Mitäs jos sen sijaan, että etsimme lakeja ja määräyksiä, millä toimintoja voidaan hidastaa tai estää, etsisimmekin lakeja millä näitä turhia säädöksiä voimme kiertää?         Olen ollut valtuustossa yhtäjaksoisesti 20 vuotta ja täytyy kyllä sanoa, että aika moniin asioihin olen parhaiten voinut vaikuttaa juuri lehtikirjoitusten ja blogin avulla. Tästä oikeudesta en luovu.         Nyt muutamat virkamiehet ovat kuitenkin kirjoituksestani mielensä pahoittaneet ja vakuuttavat että meillä ”asiat hoidetaan todella hyvin ja tasapuolisesti, yrittäjiltäkin tulee niin positiivista palautetta”. Yhteen hiileen puhalletaan niin, että naamaa kuumottaa.         Toivottavasti kuitenkin kaikki ”mielensäpahoittajat” muistavat kristallin kirkkaana sen, että kuntalaiset ja yrittäjät ovat heidän työnantajiansa ja virkamiesten sekä päättäjien tulee kaikella toiminnallaan edistää kuntalaisten hyvinvointia ja avata mahdollisuuksia/ratkaisuja oleville ja tuleville yrityksille niissä asioissa, mitkä kunnan toimivaltaan kuuluu.         Peace!         Seija El Sayed      Seijahttp://www.blogger.com/profile/18198450946219991283noreply@blogger.com0tag:blogger.com,1999:blog-2034089531212937397.post-86521858168411485872016-08-08T11:02:00.004+03:002018-06-16T10:33:38.601+03:00
Olipa kerran, yhden vuorokauden verran!
Entisen Pispalan kioskin kohdalle pystytettiin maanantaina vankat siistit tolpat. Miehet siinä olivat niitä maalaamassa kun kurvasin paikalle uteliaana kyselemään mitä puuhaavat. Siinä paikallinen yrittäjä kertoi, että on vuokrannut tontin ja laittaisi siihen muutamia autoja myyntiin. Paikalle ei olisi tullut mitään rakennusta, vaan siistit tolpat ja siisti kyltti sekä kameravalvonta vartiointiliikkeen kanssa yhteistyössä. Paikka olisi huomattavasti siistiytynyt. Nythän se on ollut täysin hoitamaton, roskainen ja täynnä lasinsiruja. Siinä on vanhan kioskin lattiavalu, josta törröttää putken pätkiä ja sähköjohtoja.   Nyt sitten kaupungilta oli tullut määräys ilman mitään neuvottelumahdollisuutta, että ei käy ja tolpat on purettava. Oli perusteltu että tontti on puistoaluetta ja siksi siihen ei tuollaista toimintaa voi pystyttää. Siinä sai kuitenkin kioski toimia vuosikymmeniä???    Kaupunki teki juuri mittavat tiejärjestelyt, että liittymäkin "kioskille" saadaan säilytettyä. Elyhän sen meinasi pois siitä määrätä.    Nyt tolpat on purettu. Yrittäjä toimi välittömästi määräyksen mukaan. Voi surkeuden surkeus tätä meidän touhua.   Minua henkilökohtaisesti kyllä sieppaa tämä kaupungin tyyli toimia niin mielivaltaisesti ja useasti tuntuu, että valtaa käytetään jopa kiusantekovälineenä.   Hyvin ”erikoinen” tapaus oli myös mehuaseman toiminnan loppuminen Jämsänkoskella.   Kyllä meidän tulisi pitää kynsin hampain kiinni kaikista yrittäjistä ja kuntalaisista sekä pyrkiä kaikin tavoin edistämään yrittäjyyttä. Se, jos mikä tämä kaupungin nostaa. Kuvitelkaapa kaikki miltä Jämsä näyttäisi esimerkiksi ilman Himosta.   Minusta kolli pitäisi nyt nostaa pöydälle ja miettiä miten meillä menee niinkuin omasta mielestä. Yrittäjiä ja uusia asukkaita houkuttelemaan ei riitä, että meillä on hulppeat puitteet tonttien muodossa niinkuin esimerkiksi Päijänranta ja Myllymäen uusi teollisuusalue. Kyllä koneistossa pitää tänä päivänä löytyä palveluhenkisyyttä, joustoa ja mikä tärkeintä, neuvottelukykyä ja todellista halua auttaa. Olen myös huolissani ystävällisyysvajeesta, mikä meitä useasti vaivaa, näiden puutteiden paikkaamiseen kun ei tarvita edes rahaa. Itse olen vuosien varrella alkanut aina enemmän ja enemmän arvostamaan hyvää palvelua ja ystävällisyyttä, tittelillä ja korkealla koulutuksellakaan ei ole mitään virkaa jos nämä taidot puuttuvat.   Uskon sataprosenttisesti Jämsän tulevaisuuteen, mutta täytyyhän meillä hyvänen aika olla taitoa viedä sitä siihen suuntaan.            Seija El Sayed      Seijahttp://www.blogger.com/profile/18198450946219991283noreply@blogger.com0